Nafarroako Parlamentuko Mahaiak, 2021eko urtarrilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pedro José González Felipe jaunak aurkeztutako galdera, Nafarroako Lanbide Heziketako irakasle teknikoen kidegoan sartzeko hautaketa-prozeduraren deialdia aurreratzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urtarrilaren 11n

Lehendakaria: Unai Hualde Iglesias

GALDERAREN TESTUA

Navarra Suma (NA+) talde parlamentarioari atxikitako foru parlamentari Pedro González Felipe jaunak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Hezkuntzako kontseilariak Legebiltzarraren hurrengo Osoko Bilkuran ahoz erantzun dezan:

• Zergatik aurreratu da Nafarroako Lanbide Heziketako irakasle teknikoen kidegoan sartzeko hautaketa-prozeduraren deialdia, 2020ko abenduaren 18ko 302/2020 Ebazpenean ezarritakoa?

Iruñean, 2021eko urtarrilaren 3an

Foru parlamentaria: Pedro González Felipe